Title: ประกาศองค์การบริหารส่วนตำบลพระธาตุ เรื่อง การดำเนินการตามพระราชบัญญัติข้อมูลข่าวสารของราชการ พ.ศ. 2540 เกี่ยวกับการจัดระบบข้อมูลข่าวสารส่วนบุคคลของหน่วยงานราชการส่วนท้องถิ่นองค์การบริหารส่วนตำบล

ประกาศองค์การบริหารส่วนตำบลพระธาตุ

ประกาศองค์การบริหารส่วนตำบลพระธาตุ
เรื่อง
การดำเนินการตามพระราชบัญญัติข้อมูลข่าวสารของราชการ พ.ศ. ๒๕๔๐
เกี่ยวกับการจัดระบบข้อมูลข่าวสารส่วนบุคคล
ของหน่วยงานราชการส่วนท้องถิ่นองค์การบริหารส่วนตำบล[๑]

ด้วยพระราชบัญญัติข้อมูลข่าวสารของราชการ พ.ศ.
๒๕๔๐ มาตรา ๒๓ (๓) กำหนดให้หน่วยงานของรัฐจัดให้มีการพิมพ์ในราชกิจจานุเบกษา
และตรวจสอบแก้ไขให้ถูกต้องอยู่เสมอ เกี่ยวกับการจัดระบบข้อมูลข่าวสารส่วนบุคคล คือ
ประเภทบุคคลที่มีการเก็บข้อมูลไว้ ประเภทของระบบข้อมูลข่าวสารส่วนบุคคล
ลักษณะของการใช้ข้อมูลตามปกติ วิธีการขอตรวจดูข้อมูลข่าวสารของเจ้าของข้อมูล
วิธีการขอให้แก้ไขเปลี่ยนแปลงข้อมูล และแหล่งที่มาของข้อมูล

เพื่อปฏิบัติตามพระราชบัญญัติข้อมูลข่าวสารดังกล่าว
องค์การบริหารส่วนตำบลพระธาตุจึงได้จัดระบบข้อมูลข่าวสารส่วนบุคคลของหน่วยงานราชการส่วนท้องถิ่นองค์การบริหารส่วนตำบลพระธาตุ
อำเภอเชียงขวัญ จังหวัดร้อยเอ็ด ดังนี้

๑.  ประเภทของบุคคลที่มีการจัดเก็บข้อมูลไว้
๑.๑ ผู้บริหาร
และสมาชิกสภาองค์การบริหารส่วนตำบลพระธาตุ
๑.๒ พนักงานส่วนตำบล
เจ้าหน้าที่ทุกระดับสังกัดองค์การบริหารส่วนตำบลพระธาตุ
๑.๓ ลูกจ้างประจำ พนักงานจ้างตามภารกิจ และพนักงานจ้างทั่วไปขององค์การบริหารส่วนตำบลพระธาตุ

๒.  ประเภทของระบบข้อมูลข่าวสารส่วนบุคคล
๒.๑ ทำเนียบประวัติ แฟ้มประวัติ
ทะเบียนประวัติผู้บริหารและสมาชิกสภาองค์การบริหารส่วนตำบลพระธาตุ
๒.๒ สมุดประวัติ ก.พ. ๗

๓.  ลักษณะการใช้ข้อมูลตามปกติ
ใช้ในการบริหารงานบุคคลขององค์การบริหารส่วนตำบล

๔.  วิธีการขอตรวจดูข้อมูลข่าวสารของเจ้าของข้อมูล
๔.๑
กรอกแบบขอตรวจสอบข้อมูลส่วนบุคคลต่อเจ้าหน้าที่ผู้รับผิดชอบ
๔.๒ ผู้มีอำนาจขององค์การบริหารส่วนตำบลพระธาตุ
ได้แก่ นายกองค์การบริหารส่วนตำบลพระธาตุ ผู้รักษาราชการแทน ผู้ปฏิบัติหน้าที่นายกองค์การบริหารส่วนตำบล
เจ้าหน้าที่ผู้รับมอบหมายเป็นผู้พิจารณาอนุญาต หรืออนุมัติ
และเจ้าหน้าที่ผู้รับผิดชอบจะดำเนินการต่อไป

๕.  วิธีการขอแก้ไขเปลี่ยนแปลงข้อมูล
๕.๑ ขอเปลี่ยนแปลงแก้ไขวัน เดือน
ปีเกิดของพนักงานส่วนตำ บล ลูกจ้างและพนักงานจ้างขององค์การบริหารส่วนตำบลพระธาตุ
ปฏิบัติตามระเบียบสำนักนายกรัฐมนตรีว่าด้วยการขอแก้ไขวัน เดือน
ปีเกิดในทะเบียนประวัติข้าราชการ พ.ศ. ๒๕๒๗
๕.๒ การแก้ไขเพิ่มเติมรายการในแฟ้มประวัติ ก.พ. ๗
มีแนวทางปฏิบัติดังนี้
๑) การผ่านการอบรม ดูงาน
และได้รับเครื่องราชอิสริยาภรณ์ แจ้งการเปลี่ยนแปลงหรือเพิ่มเติมโดยสำเนาหลักฐาน
ที่เกี่ยวข้อง ให้องค์การบริหารส่วนตำบลพระธาตุ จำนวน ๓ ชุด
๒) การเพิ่มวุฒิการศึกษา
ใช้หลักฐานสำเนาประกาศนียบัตร ปริญญาบัตร และสำเนาแสดงผลการศึกษา จำนวน ๓ ชุด
๓) การเปลี่ยนชื่อตัว ชื่อสกุล
ให้แจ้งการเปลี่ยนแปลง โดยแนบสำเนาเอกสารหลักฐานใบเปลี่ยนชื่อตัว ชื่อสกุล
พร้อมกับแนบ ทร. ๑๔ (สำเนาทะเบียนบ้าน)
๔) การเพิ่มรายการอื่นๆ เช่น
การได้รับคัดเลือกเป็นพนักงานส่วนตำบลดีเด่นฯ ให้ส่งสำเนาใบประกาศหรือหลักฐานอื่นๆ
จำนวน ๑ ชุด

๖.  แหล่งที่มาของข้อมูล
๖.๑ เจ้าของประวัติ
๖.๒ ผลการเลือกตั้ง และแต่งตั้ง
๖.๓ คำสั่งแต่งตั้ง โยกย้าย และคำสั่งอื่นๆ
ของต้นสังกัด

ประกาศ
ณ วันที่ ๓ ธันวาคม พ.ศ. ๒๕๕๐
อัมพร
 โขงจำปา
นายกองค์การบริหารส่วนตำบลพระธาตุ

วัชศักดิ์/ผู้จัดทำ
๕
มีนาคม ๒๕๕๑ ๒๕๕๑

[๑] ราชกิจจานาเบกษา
เล่ม ๑๒๕/ตอนพิเศษ ๓๙ ง/หน้า ๑๘/๒๕ กุมภาพันธ์ ๒๕๕๑